Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
-
Vangelo vawana vanakwachilila jipeho jakunongesa (1-3)
-
Vaze 144,000 vakulamika tutachikijilo (4-8)
-
Liyongomena lyalinene vanavwale vikuto vitoma (9-17)
7 Kufumaho, ngwamwene vangelo vawana vanemana kujimbango jiwana jahamavu, vanakwachilila nangolo jipeho jiwana jahamavu kuchina peho nayihuhwila hamavu, chipwe hakalungalwiji, chipwe hamutondo umwe.
2 Kaha ngwamwene kangelo weka ali nakukanduka kufuminyina kumututuko, apwile nakatachikijilo kaKalunga ou ayoya. Atambakanyine nalizu lyakukanguka kuli vaze vangelo vawana, vaze vahanyine ngolo jakwenyeka mavu nakalungalwiji,
3 ngwenyi: “Kanda kwenyeka mavu, chipwe kalungalwiji, chipwe mitondoko, kuvanga vandungo jaKalunga ketu tunavalamika lyehi tutachikijilo+ hajiholo javo.”+
4 Jino ngwevwile kuvula chavaze valamikile tutachikijilo, vapwile 144,000,+ vakufuma kumiyachi yosena yavana vaIsalele:+
5 Kumuyachi waYuta valamikile tutachikijilo vatu 12,000,
kumuyachi waLuvene 12,000,
kumuyachi waNgate 12,000,
6 kumuyachi waAshele 12,000,
kumuyachi waNafwatale 12,000,
kumuyachi waManase+ 12,000,
7 kumuyachi waShimeyone 12,000,
kumuyachi waLevi 12,000,
kumuyachi waIsakale 12,000,
8 kumuyachi waZevulune 12,000,
kumuyachi waYosefwe 12,000,
kumuyachi waMbenjamine valamikile tutachikijilo vatu 12,000.
9 Kufumaho, ngwatalile, kaha ngwamwene liyongomena lyalinene lize kavahashile kulava kuli mutu numba umweko, vakumafuchi osena, nakumiyachi yosena, nakuvatu veka naveka vosena, nakumalimi osena,+ vanemana kulutwe lwalitanda, nakumeso aMwanamukoko, vanavwale vikuto vitoma,+ kaha vanakwate mitango yamavale mumavoko avo.+
10 Kaha vapwile nakutambakana nalizu lyakukanguka ngwavo: “Ulwilo wetu wafuma kuli Kalunga ketu ou atwama halitanda,+ nakuli Mwanamukoko.”+
11 Vangelo vosena, navaze vakulwane,+ navaze vaka-kuyoya vawana vemanyine kulitanda lize jingulwishi ndo, kaha vafukamine chameso hamavu, kulutwe lwalitanda lize nakulemesa Kalunga
12 ngwavo: “Amene! Kwalisa, naupahu, namangana, nakusakwilila chosena, nakavumbi, nangolo, naundume vipwenga vyaKalunga ketu haya myaka namyaka.+ Amene.”
13 Kaha umwe hali vaze vakulwane ambile kuli ami ngwenyi: “Ava vanavwale vikuto vitoma+ vakiko veya, kaha vanafumu kulihi?”
14 Hahaze vene ngwambile kuli ikiye ngwami: “Ove mwata wami, ove yove unatachikiza.” Kaha ambile kuli ami ngwenyi: “Ava vakiko vaze vanafumu muluyando lwalunene,+ kaha vanakoso lyehi vikuto vyavo nakuvitomesa mumanyinga aMwanamukoko.+
15 Shikaho vali kulutwe lwalitanda lyaKalunga, kaha vali nakumuzachilanga mulimo wajila musana naufuku mutembele yenyi yajila. Uze atwama halitanda+ mwakatanduwila mbalaka yenyi hali vakiko.+
16 Kaveshi kukevwa cheka zala chipwe kwivwa cheka lipwilako, kaha likumbi chipwe musana kavyeshi kukavochako,+
17 mwomwo Mwanamukoko+ uze ali mukachi kalitanda mwakavafunganga,+ kaha mwakavatwaminyinanga kutuselwoke vameya akuyoya.+ Kalunga mwakahunda masoji osena kumeso avo.”+
Share
Share
NEW WORLD TRANSLATION OF THE HOLY SCRIPTURES (2013 REVISION)
Kusoloka 7
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn unk cjk_Latn unk cjk_Latn unk cjk_Latn cjk_Latn cjk_Latn cjk_Latn cjk_Latn cjk_Latn fij_Latn lua_Latn bem_Latn cjk_Latn cjk_Latn cjk_Latn swh_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang cjk_Latn fij_Latn cjk_Latn eng_Latn